Pozdravljeni!

Pripravila sem vam nekaj dejavnosti, ki jih po želji uporabite.

**ZGODBA ZA POUSTVARJANJE**

RADA BI VAS SEZNANILA Z BESEDO IDILA, KI STE JO MOGOČE ŽE SLIŠALI, PA NE VESTE KAJ POMENI.

 IDILA, TA LEPA BESEDA OZNAČUJE PRAV POSEBNO LEPOTO. O IDILI GOVORIMO, KADAR JE VSE V NARAVI SKLADNO. PA SI PREDSTAVLJAJMO: GORSKA POKRAJINA, POTOČEK ŽUBORI, PTIČJE PETJE, POMLADNE CVETLICE NA TRAVNIKU. S TAKŠNIMI PRIZORI NAS NARAVA NAGRAJUJE SEDAJ SPOMLADI.

 IDILA SE IMENUJE TUDI ZGODBA, KI OPISUJE TAKŠNO ŽIVLJENJE, KJER NE POZNAJO URE, VSE PA TEČE V MIRU IN ZADOVOLJSTVU. TUDI ZATO STARŠI KAKEMU POSEBNO LEPEMU DNEVU, KI STE GA PREŽIVELI V NARAVI ALI DOMA IN STE BILI MED SEBOJ POVEZANI KOT ŽE DOLGO NE, REČEJO, DA JE BIL IDILIČEN.

POMISLI, KAJ POMENI TEBI IDILA, KAJ PA STARŠEM, BRATOM, SESTRAM?

NARIŠI IDILIČNO RISBO IN JO, ČE GRE, DELI TUDI Z MANO :

vodovnik.rebeka@os-mezica.si

 O IDILI v reviji Trobentica zapisala: Barbara Rogelj

**IGRE**

 **ŽABJI KONCERT**

ŽABE, TO STE VI, SE ZBEREJO OKOLI MIZE, KI PREDSTAVLJA ŽABJO MLAKO.

IZBERETE ENEGA VODJO. DOKLER VODJA NE DA ZNAKA, ŽABE GLAVO SKRIVAJO POD MIZO. KO VODJA ZAČNE KVAKATI, POMOLIJO GLAVE NAD MIZO IN SE MU PRIDRUŽIJO. KVAKAJO, DOKLER VODJA NE VRŽE KAMENČKA, PAPIRČKA V MLAKO/NA MIZO, ŽABE SE PRESTRAŠIJO IN SE SKRIJEJO POD MIZO. ŽABA, KI JE PREPOČASNA, DOBI TOČKO. IGRAMO SE, DOKLER NAM JE VŠEČ, ZMAGA PA TISTA ŽABA,KI ZBERE NAJMANJ TOČK.

**KOKOŠJE GNEZDO**

NA TLEH Z VRVJO, S KAMNI ALI S KREDO OZNAČIMO KROG – TO JE KOKOŠJE GNEZDO. IGRALCI PRISPEVAJO V GNEZDO SVOJE ČEVLJE , COPATE – TO SO KOKOŠJA JAJCA. EN IGRALEC JE KOKOŠKA V SREDINI KROGA, KI VALI SVOJA JAJCA IN JIH BRANI, DA JIH NIHČE NE VZAME. OSTALI IGRALCI SO IZVEN KROGA IN HOČEJO SVOJE COPATE, ČEVLJE NAZAJ. ČE SE JIH KOKOŠ PRI TEM DOTAKNE, MORAJO COPATE PUSTITI V GNEZDU. IGRALEC, KI PRVI UKRADE SVOJ COPAT,ČEVELJ, JE ZMAGOVALEC IN JE KOKOŠKA V NASLEDNJI IGRI.

**TEK PO TREH** **NOGAH**

IGRAMO SE V PARIH. ZA VSAK PAR POTREBUJEMO ENO RUTKO. Z NJO ZVEŽEMO TRDNO SKUPAJ LEVO NOGO ENEGA IGRALCA IN DESNO NOGO DRUGEGA IGRALCA, TAKO IGRALCA STOJITA Z ENIM BOKOM SKUPAJ. NA DOGOVORJENI ZNAK PARI STEČEJO PROTI CILJU, ZMAGA NAJHITREJŠI PAR.

**PISANI BALONI**

BALONE NAPIHNEMO IN JIH PRIVEŽEMO NA STOLE OB MIZO ALI NA DVORIŠČNO OGRAJO. PORIŠEMO JIH S FLUMASTRI. S POSLIKANIMI BALONI SE LAHKO IGRAMO NA RAZLIČNE NAČINE : - TEKMUJEMO, KDO BALON NAJVEČKRAT ODBIJE, NE DA BI SE BALON DOTAKNIL TAL, - POSKUSIMO, KDO NAJDLJE ODBIJA BALON Z NOGAMI, LEŽE NA HRBTU, - ROKE PREKRIŽAMO NA HRBTU IN VSI Z GLAVAMI ODBIJAMO BALON.

 Igre je sestavila:Diana Šercer

**ČE BI IMELI KAKŠNO IDEJO ZA IGRO MI JO SPOROČITE IN JO TAKOLE DELIM Z VSEMI.**

vodovnik.rebeka@os-mezica.si

Želim vam zdravja in da se kmalu vidimo,

Rebeka